ब्लैक एंड व्हाइट लुक में दिखीं कूल, फैंस बोले- ये तो आज भी वैसी ही हैं
शाहरुख खान की फिल्म 'मोहबब्तें' से डेब्यू करने वाली एक्ट्रेस प्रीति झंगियानी को हाल ही में मुंबई एयरपोर्ट पर स्पॉट किया गया, जिसका एक वीडियो सोशल मीडिया पर सामने आया है। वीडियो में एक्ट्रेस एयरपोर्ट पर कैजुअल लुक में नजर आ रही हैं। ब्लैक एंड
शाहरुख खान की फिल्म 'मोहबब्तें' से डेब्यू करने वाली एक्ट्रेस प्रीति झंगियानी को हाल ही में मुंबई एयरपोर्ट पर स्पॉट किया गया, जिसका एक वीडियो सोशल मीडिया पर सामने आया है। वीडियो में एक्ट्रेस एयरपोर्ट पर कैजुअल लुक में नजर आ रही हैं।
ब्लैक एंड व्हाइट लुक में दिखीं कूल 
एयरपोर्ट पर प्रीति ब्लैक एंड व्हाइट मैचिंग को-ऑर्ड सेट में दिखाई दे रही हैं। उन्होंने ब्लैक टॉप के साथ ब्लैक एंड व्हाइट शर्ट और पैंट पहना हुआ है। इसके साथ उन्होंने प्रिंटेड बैग कैरी किया हुआ है। प्रीति ने ब्लैक गॉगल्स भी लगा रखे हैं। 43 साल की प्रीति आज भी उतनी ही खूबसूरत लग रही हैं।
फैंस ने की तारीफ 
एक बार फिर फैंस प्रीति को देखकर काफी खुश हुए। वीडियो पर एक यूजर ने कमेंट करते हुए लिखा, 'बॉलीवुड की आइकोनिक एक्ट्रेस'। दूसरे यूजर ने लिखा, 'ये तो आज भी बिलकुल वैसे की वैसी ही हैं'। तीसरे ने कमेंट करते हुए लिखा, '90 के दशक की नेशनल क्रश'। वही अन्य यूजर ने प्रीति की तारीफ करते हुए लिखा, 'इन्हे और ज्यादा देखना है'।
मोहब्बतें फिल्म से मिली शोहरत
बता दें, प्रीति ने साल 2000 में मोहब्ब्तें फिल्म से डेब्यू किया था। इस फिल्म के जरिए प्रीति रातों रात स्टार बन गई थीं। मोहब्ब्तें में वह बेहद ही सिंपल और स्वीट लड़की के रोल में नजर आई थीं, जिसे दशकों ने काफी पसंद किया था। उन्होंने जिम्मी शेरगिल के साथ स्क्रीन शेयर किया था।
मोहब्बतें के बाद कोई फिल्म हिट नहीं हुई
इसके अलावा उन्होंने 'आवारा पागल दीवाना', 'चाहत - एक नशा', 'वाह तेरा क्या कहना' और 'चांद के पार चलो' जैसी कई हिंदी फिल्मों में काम किया है। हालांकि उनकी कई फिल्में फ्लॉप साबित हुईं। बता दें, प्रीति न सिर्फ हिंदी भाषा बल्कि तमिल, तेलुगु, कन्नड़ और पंजाबी जैसी कई भाषाओं की फिल्मों में भी काम कर चुकी हैं।
कमबैक कर रही हैं एक्ट्रेस
प्रीति ने 23 मार्च, 2008 में मॉडल और एक्टर प्रवीण डबास से शादी की थी। शादी के बाद फिल्मों में उन्होंने काम करना बंद कर दिया। लेकिन अब वह जल्दी ही वेब सीरीज ‘कफत’ और फिल्म ‘महापौर’ से कमबैक कर रही हैं।